Shrek – Lykkelig alle sine dager

Shrek – Lykkelig alle sine dager (engelsk originaltittel: Shrek Forever After) er en amerikansk dataanimert film fra 2010, og den fjerde filmen i Shrek-serien. Den ble produsert av Dreamworks Animation, og utgitt av Paramount Pictures.

Den ble den nest mest innbringende animerte filmen i 2010, etter Toy Story 3.

Handling 
Shrek har gått lei av å være familiemann og kjendis blant de lokale landsbyboerne, og han lengter etter gamle dager da han følte seg som et "ekte troll". Han tar med familien sin til kongeriket "Langt langt borte" for å feire sine barns første bursdag. Shrek blir irritert når de tre små grisene spiser opp det aller meste av festmaten. En gutt som heter Butterpants (som sies å være en "stor fan" av Shrek) maser om å få høre Shrek sitt karakteriske brøl. Shrek slipper ut et frustrert brøle til alle gjestene sin store jubel, og dette forsterket hans tro om at ingen anser ham for å være en ekte troll lenger. Dette kombinert med det faktum at en bursdagskake ble dekorert med et søtt lite troll gjør at Shrek endelig mister hodet, og han ødelegger den nye kaken foran alle gjestene, før han går sin vei i sinne. Han og Fiona krangler, og Shrek roper at han egentlig var mye lykkeligere før han reddet Fiona og fikk barn.

Litt senere kommer Rumpelstiltskin, som hadde observert Shrek sitt sinte utbrudd mot Fiona, og han griper sin sjanse. Rumpelstiltskin følger etter Shrek og han ordner det som ser ut til å være en ulykke hvor han blir fanget under en vogn. Shrek redder Rumpelstiltskin fra under vognen, og som "takk" tilbyr han Shrek en dag å leve som en ekte troll i bytte for en dag fra Shrek sin barndom som for alltid blir visket ut. Shrek signerer kontrakten, og han dukker opp i en alternativ virkelighet hvor han fremdeles var fryktet av landsbyboerne. Shrek benytter anledningen til å gjøre litt ugagn frem til han finner plakater med bilder av Fiona, og han ser at hjemmet hans er forlatt og øde. Shrek blir kidnappet av hekser og tatt med til Rumpelstiltskin, nå konge av kongeriket "Langt Langt borte" og som bruker troll (og noen av Shreks gamle venner) som slaver.

Rumpelstiltskin avslører at den dagen han slettet fra Shrek sin barndom var den dagen Shrek ble født. Derfor reddet Shrek aldri Fiona, han møtte aldri det snakkende Eselet, og følgelig var Rumpelstiltskin i stand til å få Harold og Lillian til å signere bort kongeriket sitt til ham. Når denne dagen er slutt, vil Shrek forsvinne for godt han også. Shrek rømmer fra Rumpelstiltskin sitt slott sammen med Eselet. I utgangspunktet er Esel livredd for Shrek, men han bestemmer seg for å stole på ham etter å ha sett Shrek gråte over denne håpløse situasjonen, noe han aldri har sett et troll gjøre før. Shrek forklarer situasjonen, og Esel hjelper ham å finne et smutthull. Kontrakten blir opphevet dersom Shrek og Fiona deler ett kyss av ekte kjærlighet. Shrek og Esel reiser først dit Fiona blir holdt fanget, og de møter flere troll som slåss mot Rumpelstiltskin. Trollene blir ledet av Fiona, som etter å ha flyktet fra tårnet hvor hun ble holdt fanget, er bitter, kynisk og desillusjonert mot verden. Hun holder også "Pus med støvler" som kjæledyr.

Shrek gjør alt han kan for å få Fiona til å bli forelsket i ham, men hun er for opptatt med å forberede et bakholdsangrep på Rumpelstiltskin. Shrek blir etterhvert motløs, men Pus med Støvler oppfordrer ham til å fortsette å følge Fiona. Under et bakhold, blir trollene fanget av Rumpelstiltskin og hans menn, men Shrek og Fiona flykter. Shrek insisterer at Fiona må kysse ham, og han sier dette vil fikse alt, men fordi Fiona ikke elsker ham er kyset ineffektiv. Rumpelstiltskin sier at den som fanger Shrek kan få oppfylt et hvilket som helst ønske, og Shrek velger å overgi seg i bytte mot at "alle troll" blir satt fri fra fangenskap.

Fiona forblir i varetekt fordi, som Rumpelstiltskin påpeker, er hun ikke "et ekte troll" (bare om natten, ikke om dagen). Shrek og Fiona blir sendt for å bli mat for dragen, men Esel, Pus med støvler og flere troll stormer slottet til Rumpelstiltskin, slik at Shrek og Fiona unnslipper dragen og de tar Rumpelstiltskin til fange. Tiden renner ut for Shrek som begynner å forsvinne. Men Fiona, etter å ha forelsket seg i ham, kysser ham like før han forsvinner. Dermed blir kontrakten annullere, og Shrek kommer tilbake til sin egen verden like før han opprinnelig begynte å krangle med Fiona under festen. Shrek omfavner sine venner og familie med en nyvunnet takknemlighet for familien sin, og de lever lykkelig alle sine dager.

Rolleliste (stemmer)

Referanser

Eksterne lenker
 
 

Animerte fantasyfilmer fra USA
Filmer fra 2010
DreamWorks-filmer
Engelskspråklige filmer
Trollfilmer
Animerte filmkomedier fra USA
Animerte barnefilmer fra USA
Oppfølgerfilmer